പോത്തുണ്ടി ഡാം ഷട്ടറുകള് ഉയര്ത്തി നെന്മാറ: വൃഷ്ടി പ്രദേശങ്ങളില് മഴ വീണ്ടും കനത്തതോടെ പോത്തുണ്ടി അണക്കെട്ടിലേക്കുള്ള നീരൊഴുക്ക് വര്ദ്ധിച്ചതിനെ തുടര്ന്ന് പുഴയിലേക്കുള്ള പോത്തുണ്ടി ഡാമിന്റെ 3 ഷട്ടറുകളും 8.5 സെന്റീമീറ്റര് വീതം ഉയര്ത്തി വെള്ളം പുഴയിലേക്കൊഴുക്കി. കഴിഞ്ഞ ദിവസങ്ങളില് പുഴയിലേക്ക് ഒരു സെന്റീമീറ്റര് ഷട്ടര് ഉയര്ത്തി വെള്ളം ഒഴുക്കിവിടുന്നുണ്ടായിരുന്നു. ഡാമിലേക്കുള്ള നീരൊഴുക്ക് വര്ദ്ധിച്ചതിനെ തുടര്ന്നാണ് പുഴയിലേക്കുള്ള ഷട്ടറുകള് പടിപടിയായി ഉയര്ത്തിയത്. 55 അടി സംഭരണശേഷിയുള്ള പോത്തുണ്ടി ഡാമില് 52.5 അടിയായി ജലനിരപ്പ് നിലനിര്ത്തിയിരിക്കുകയാണ്. കഴിഞ്ഞ 24 മണിക്കൂറിനിടെ പോത്തുണ്ടിയില് 77 മില്ലി മീറ്റര് മഴ രേഖപ്പെടുത്തി.